ବାରିକେଡ ଯୋଗୁଁ ଯାତାୟାତରେ ସମସ୍ୟା\nକେନ୍ଦୁଝର, ୧୨ା୯(ସ୍ବ.ପ୍ର.): ଗାଡି ଚଳାଚଳ ନିୟନ୍ତ୍ରଣ ତଥା ଟ୍ରାଫିକ ସମସ୍ୟା ଦୂରକରି ଦୁର୍ଘଟଣା ରୋକିବା ପାଇଁ ବିଭିନ୍ନ ସ୍ଥାନରେ ବସା ଯାଇଥିବା ପୋଲିସ ବାରିକେଡ ଏବେ କେତେକ ବ୍ୟବସାୟୀ ସଂସ୍ଥାଙ୍କ ପାଇଁ ସୁବିଧା ସୃଷ୍ଟି କରୁଥିବା ବେଳେ ସାଧାରଣ ଲୋକଙ୍କ ପାଇଁ ସମସ୍ୟା ସୃଷ୍ଟି କରୁଛି।\nବାରିକେଡ ଯୋଗୁଁ ଯାତାୟାତରେ ସମସ୍ୟା\t September 12th, 18:56 PM September 12th, 18:56 PM\nକେନ୍ଦୁଝର, ୧୨ା୯(ସ୍ବ.ପ୍ର.): ଗାଡି ଚଳାଚଳ ନିୟନ୍ତ୍ରଣ ତଥା ଟ୍ରାଫିକ ସମସ୍ୟା ଦୂରକରି ଦୁର୍ଘଟଣା ରୋକିବା ପାଇଁ ବିଭିନ୍ନ ସ୍ଥାନରେ ବସା ଯାଇଥିବା ପୋଲିସ ବାରିକେଡ ଏବେ କେତେକ ବ୍ୟବସାୟୀ ସଂସ୍ଥାଙ୍କ ପାଇଁ ସୁବିଧା ସୃଷ୍ଟି କରୁଥିବା ବେଳେ ସାଧାରଣ ଲୋକଙ୍କ ପାଇଁ ସମସ୍ୟା ସୃଷ୍ଟି କରୁଛି। ଏ ନେଇ ଅସନ୍ତୋଷ ପ୍ରକାଶ ପାଉଛି। ସବୁ ବାରିକେଡ ଠିକ ଭାବେ ରାସ୍ତାରେ ରଖାଯାଉ ନ ଥିବା ଏବଂ ଏସବୁକୁ କେତେକ ବ୍ୟକ୍ତି ଓ ସଂସ୍ଥା ନିଜର ସୁବିଧା ଅନୁସାରେ ଏଣେତେଣେ ରଖୁଥିବାରୁ ଦୁର୍ଘଟଣାର କାରଣ ହେବା ସହ ଯାତାୟାତରେ ସମସ୍ୟା ସୃଷ୍ଟି କରୁଛି। ଏପରିକି ବାରିକେଡକୁ ରାସ୍ତା ମଝିରେ ରଖିବା ସହ ଏହା ସାଇଡରେ ବଡ ବଡ ପଥର ରଖୁଥିବାରୁ ଅନେକ ସମୟରେ ଦୁର୍ଘଟଣା ଘଟୁଛି।\nକଲେଜ ରୋଡ୍ ଭଳି ଗୁରୁତ୍ୱପୂର୍ଣ୍ଣ ରାସ୍ତାରେ ଡିଭାଇଡର ସବୁ କେତେକ ନିଜ ନିୟନ୍ତ୍ରଣରେ ରଖାଯାଉଛି। ବାରିକେଡକୁ ରାସ୍ତା ମଝିରେ ରଖା ଯାଉଥିବାରୁ ଯାତାୟାରେ ସ୍କୁଲ ବସ ତଥା ସାଧାରଣ ଲୋକ ବହୁ ଅସୁବିଧାର ସମ୍ମୁଖୀନ ହେଉଛନ୍ତି। ଏ ନେଇ ପୋଲିସ ବିଭାଗ ବି ଠିକ ଭାବେ ତଦାରଖ କରୁ ନ ଥିବାରୁ ସମସ୍ୟା ଦିନକୁ ଦିନ ଗୁରୁତର ହୋଇପଡୁଛି। ମାଇନିଂ ରୋଡ, ଧୋବାଡିହା ଛକ ଆଦି ନିକଟରେ ବାରିକେଡ ସବୁ ବ୍ୟବସାୟୀ ସଂସ୍ଥାଙ୍କ ପାଇଁ ପାର୍କିଂ ସୁବିଧା କରୁଥିବା ବେଳେ ଯାତାୟାତରେ ସମସ୍ୟା ସୃଷ୍ଟି ହେଉଛି। ଠିକ ତଦାରଖ କରିବାକୁ ସାଧାରଣରେ ଦାବି ହେଉଛି।\nଚାନ୍ଦବାଲିରେ ବିଜୟ ସଂକଳ୍ପ ସଭାରେ ସ୍ବରାଷ୍ଟ୍ରମନ୍ତ୍ରୀ ରାଜନାଥ ସିଂଃ 'ନବୀନବାବୁଙ୍କ ସରକାରର ବିଦାୟ ବେଳ ଆସିଛି'\nଚାନ୍ଦବାଲି, ୨୫।୪ (ଡି.ଏନ.ଏ.) - କେନ୍ଦ୍ର ସରକାର ଓଡ଼ିଶା ସରକାରଙ୍କୁ ପ୍ରାୟ ୨ ଲକ୍ଷ କୋଟି ଟଙ୍କା ଓ ଆବଶ୍ୟକ ସଂଖ୍ୟକ ପ୍ରଧାନମନ୍ତ୍ରୀ ଆବାସ ଯୋଗାଇ ଦେଇଥିଲେ ମଧ୍ୟ ରାଜ୍ୟରୁ ଗରିବୀ ନ ହଟିବା ଦୁଃଖର ବିଷୟ। ନବୀନବାବୁଙ୍କ ସରକାରକୁ ବିଦାୟ ଦେବାର ବେଳ ଆସିଛି। ନରେନ୍ଦ୍ର ମୋଦି ପ୍ରଧାନମନ୍ତ୍ରୀ ହେଲେ ଦେଶରୁ ଗରିବୀ ହଟିବା ସହିତ ନକ୍ସଲ ଓ ଆତଙ୍କବାଦକୁ ଦମନ କରାଯାଇପାରିବ ବୋଲି ସ୍ବରାଷ୍ଟ୍ରମନ୍ତ୍ରୀ ରାଜନାଥ ସିଂ ଚାନ୍ଦବାଲିରେ ବିଜୟ ସଂକଳ୍ପ ସଭାରେ ଯୋଗଦେଇ କହିଛନ୍ତି।\nବାଲେଶ୍ୱରରେ ଧର୍ମେନ୍ଦ୍ରଙ୍କ ରୋଡ଼ ଶୋ'\nବାଲେଶ୍ୱର ଅଫିସ, ୨୫।୪-ବାଲେଶ୍ୱର ସହରରେ ଗୁରୁବାର କେନ୍ଦ୍ରମନ୍ତ୍ରୀ ଧର୍ମେନ୍ଦ୍ର ପ୍ରଧାନ ରୋଡ ଶୋ' କରି ଭୋଟ ପାଇଁ ନିବେଦନ କରିଛନ୍ତି। ସେ ପୂର୍ବାହ୍ନ ୯ଟାରେ ପ୍ରଥମେ ସିନେମା ଛକସ୍ଥିତ ଶହୀଦ ପାର୍କରେ ପହଞ୍ଚତ୍ଥିଲେ। ସେଠାରେ ଥିବା ମହାତ୍ମା ଗାନ୍ଧୀଙ୍କ ପ୍ରତିମୂର୍ତ୍ତିରେ ସେ ପୁଷ୍ପମାଲ୍ୟ ଅର୍ପଣ କରି ଭାଜପା ପକ୍ଷରୁ ଆୟୋଜିତ ରୋଡ଼ ଶୋ'ରେ ଯୋଗଦେଇଥିଲେ। ତାଙ୍କୁ ସମର୍ଥନ ଜଣାଇବା ପାଇଁ ଭାଜପାର ହଜାର ହଜାର କର୍ମୀ ଓ ନେତା ଶୋଭାଯାତ୍ରାରେ ସାମିଲ ହୋଇଥିଲେ।\n'କଳିଙ୍ଗ ଆଇସ୍ ଆଣ୍ଡ କୋଲ୍ଡ ଷ୍ଟୋରେଜ୍'ରୁ ଆମୋନିଆ ଗ୍ୟାସ ଲିକ୍ଃ ଲୋକେ ଉତ୍ତେଜିତ, ପଡିଲା ତାଲା\nବାଲେଶ୍ୱର ଅଫିସ, ୨୫।୪-ବାଲେଶ୍ୱର ଶିଳ୍ପାଞ୍ଚଳ ଥାନା ଅଧୀନ 'କଳିଙ୍ଗ ଆଇସ୍ ଆଣ୍ଡ କୋଲ୍ଡ ଷ୍ଟୋରେଜ୍'ରେ ଗୁରୁବାର ପୂର୍ବାହ୍ନ ୯ଟା ୪୧ମିନିଟ୍ରେ ହଠାତ୍ ଆମୋନିଆ ଗ୍ୟାସ୍ ଲିକ୍ ହୋଇଥିଲା। ସ୍ଥାନୀୟ ଅଞ୍ଚଳବାସୀ ଏଥିରେ ଭୟଭୀତ ହୋଇ ଅଗ୍ନିଶମ ବିଭାଗକୁ ଖବର ଦେଇଥିଲେ। ଅଗ୍ନିଶମ ଅଧିକାରୀ ଧରେନ୍ ସୋରେନ୍ ଏକ ଟିମ୍ ସହ ସେଠାରେ ପହଞ୍ଚତ୍ ଲିକ୍ ହୋଇଥିବା ଗ୍ୟାସ୍ ସିଲିଣ୍ଡରକୁ ବାହାରକୁ ଆଣି ଗ୍ୟାସ୍ ବନ୍ଦ କରିଥିଲେ। ଏହି ସମୟରେ ଲୋକେ ଉତ୍ତେଜିତ ହୋଇ ବେଆଇନ ଭାବେ ଶୀତଳଭଣ୍ଡାର ଏବଂ ଆଇସ୍ ଫ୍ୟାକ୍ଟ୍ରି ଚାଲିଥିବା ସମ୍ପର୍କରେ ଅଭିଯୋଗ କରିଥିଲେ। ଏହାର ସମାଧାନ ନ କଲେ ଜୀବନ ପ୍ରତି ବିପଦ ରହିଥିବା ଅଭିଯୋଗ କରି ଲୋକେ କିଛି ସମୟ ରାସ୍ତାରୋକୋ କରିଥିଲେ। ପରିସ୍ଥିତି ଜଟିଳ ହେବାରୁ ଅଗ୍ନିଶମ ଅଧିକାରୀ ସୋରେନ ଶିଳ୍ପାଞ୍ଚଳ ଥାନାକୁ ଖବର ଦେଇଥିଲେ। ପୋଲିସ ପହଞ୍ଚତ୍ ବୁଝାଶୁଝା କରିବା ପରେ ଲୋକେ ଆନ୍ଦୋଳନରୁ ଓହରି ଥିଲେ।\nବନ୍ଧୁକ ସହ ଯୁବକ ଗିରଫଃ ଦାଦାବଟି ଆଦାୟ, ଡକାୟତି ବେଳେ ବ୍ୟବହାର କରୁଥିଲେ\nବାଲେଶ୍ୱର ଅଫିସ, ୨୫।୪-ବାଲେଶ୍ୱର ଟାଉନ ଥାନା ପୋଲିସ ବଡ଼ଖୁଆ ଅଞ୍ଚଳରୁ ଜଣେ ଯୁବକଙ୍କଠାରୁ ଗୋଟିଏ ଦାମୀ ବନ୍ଧୁକ, ୨ଟି ଜୀବନ୍ତ ଗୁଳି ଓ ଏକ ମୋବାଇଲ୍ ଫୋନ ଜବତ କରିଛି। ଉକ୍ତ ଯୁବକଙ୍କୁ ମଧ୍ୟ ଗିରଫ କରାଯାଇଛି। ଦାଦାବଟି ଆଦାୟ, ଡକାୟତି ଆଦି ବିଭିନ୍ନ ଅପରାଧିକ କାର୍ଯ୍ୟକଳାପ ବେଳେ ବନ୍ଧୁକକୁ ବ୍ୟବହାର କରାଯାଉଥିବା ପୋଲିସ ପ୍ରାଥମିକ ତଦନ୍ତରୁ ଜାଣିପାରିଛି। ଗିରଫ ଯୁବକ ହେଲେ ଅଭି ଜେନା(୩୩)। ତାଙ୍କ ଘର ଚାନ୍ଦିପୁର ଥାନା ନାଇଗୁଡ଼ି ଗ୍ରାମରେ।\nଔପଦାରେ କଂଗ୍ରେସର କର୍ମୀ ସମ୍ମିଳନୀ, ନବଜ୍ୟୋତିଙ୍କ ରୋଡ଼ ଶୋ'\nଔପଦା, ୨୫।୪(ଡି.ଏନ.ଏ.)-ଦେଶକୁ ଶାସନ କରିବା ଲାଗି କଂଗ୍ରେସ ହିଁ ଏକମାତ୍ର ବିକଳ୍ପ ବୋଲି ବାଲେଶ୍ୱର ଜିଲା ଔପଦା ବ୍ଲକ ସଦର ହାଇସ୍କୁଲ ପଡ଼ିଆରେ ଦଳ ତରଫରୁ ଆୟୋଜିତ କର୍ମୀ ସମ୍ମିଳନୀରେ କଂଗ୍ରେସ ଓ କମ୍ୟୁନିଷ୍ଟ ଦଳର ବରିଷ୍ଠ ନେତାମାନେ କହିଛନ୍ତି। ଗୁରୁବାର ପୂର୍ବାହ୍ନ ୧୧ଟାରେ କଂଗ୍ରେସର ସହସ୍ରାଧିକ କର୍ମୀ ଓ ସମର୍ଥକଙ୍କ ଏକ ମୋଟରସାଇକେଲ ରାଲି ବଡ଼ପୋଖରୀ ପଞ୍ଚାୟତରୁ ବାହାରିଥିଲା। ନୀଳଗିରି ବିଧାନସଭା ପ୍ରାର୍ଥିନୀ ରାଣୀ ମନୋଜମଞ୍ଜରୀ ଦେବୀ ଓ ବାଲେଶ୍ୱର ଲୋକସଭା ପ୍ରାର୍ଥୀ ନବଜ୍ୟୋତି ପଟ୍ଟନାୟକ ଏକ ଖୋଲାଗାଡ଼ିରେ ବଡ଼ପୋଖରୀ, ଅଘିରାପଦା, ଗଡ଼ସାହି ଓ ତଳକିଆ ପଞ୍ଚାୟତ ତଥା ଔପଦା ବଜାର ପରିକ୍ରମା ଓ ରୋଡ଼ ଶୋ' କରି ଔପଦା ହାଇସ୍କୁଲ ପଡ଼ିଆରେ ଆୟୋଜିତ କର୍ମୀ ସମ୍ମିଳନୀ ସ୍ଥଳରେ ପହଞ୍ଚିଥିଲେ।\nଭୋଟ ବର୍ଜନ ଚେତାବନୀ ଦେଲେ ଗ୍ରାମବାସୀ\nଔପଦା, ୨୫।୪(ଡି.ଏନ.ଏ.)-ବାଲେଶ୍ୱର ଜିଲା ଔପଦା ବ୍ଲକ ସଦର ତଳକିଆ ପଞ୍ଚାୟତର ତଳକିଆ ରାଜସ୍ବ ଗ୍ରାମର ଏକ ଅବହେଳିତ ଉପଗ୍ରାମ ମଙ୍ଗଳପଡ଼ା। ଗାଁକୁ ରାସ୍ତା ନ ଥିବାରୁ ଗ୍ରାମବାସୀଙ୍କୁ ବିଲ ହିଡ଼ ରାସ୍ତାରେ ପାଖାପାଖି ୩ କି.ମି. ଆସିବା ପରେ ପହଞ୍ଚନ୍ତି ଔପଦାରେ। ଗାଁକୁ ଆମ୍ବୁଲାନ୍ସ କିମ୍ବା ଦମକଳ ଯାଇପାରେନି। ପିଲାମାନେ ମଧ୍ୟ ଧାନବିଲ ହିଡ଼ ଦେଇ ନିକଟସ୍ଥ ସ୍କୁଲକୁ ପଢ଼ିବାକୁ ଯାଆନ୍ତି। ଅଧିକ ବର୍ଷା ବେଳେ ନିକଟସ୍ଥ ପାହାଡ଼ରୁ ପାଣି ଆସି ବନ୍ୟା ପରିସ୍ଥିତି ସୃଷ୍ଟି କଲେ ପିଲାଙ୍କ ସ୍କୁଲ ଯିବା ବନ୍ଦ ହୋଇଯାଏ। ସାରା ଗାଁ ଏକପ୍ରକାର ଜଳବନ୍ଦୀ ହୋଇ ରହିଥାଏ। ଏ ସମ୍ପର୍କରେ ଗ୍ରାମବାସୀ ପ୍ରଶାସନର ବାରମ୍ବାର ଦୃଷ୍ଟି ଆକର୍ଷଣ କରି ନ୍ୟାୟ ପାଇ ନ ଥିବାରୁ ଏଥର ଭୋଟ ବର୍ଜନ କରିବାକୁ ନିଷ୍ପତ୍ତି ନେଇଥିବା ପ୍ରକାଶ କିରଛନ୍ତି।\nତିହିଡି ବ୍ଲକ ଅଗ୍ନିକାଣ୍ଡଃ ଜଳିଗଲା ୬ ପକ୍କାଘର\nତିହିଡି,୨୫।୪(ଡି.ଏନ୍.ଏ.): ଭଦ୍ରକ ଜିଲା ତିହିଡି ବ୍ଲକ ଅଧୀନ କମାରିଆ ଗ୍ରାମରେ ଗୁରୁବାର ସକାଳେ ଅଗ୍ନିକାଣ୍ଡ ଘଟି ୪ ପରିବାରର ୬ ପକ୍କାଘର ଜଳିଯାଇଛି।\n୨୯ରେ ନିର୍ବାଚନ : ଦୋକାନ ବଜାର ବନ୍ଦ ଲାଗି ପୋଲିସର ପ୍ରଚାର\nବନ୍ତ,୨୫ା୪(ସ୍ବ.ପ୍ର.) : ଭଦ୍ରକ ଜିଲା ଆଗରପଡ଼ା ପୋଲିସ ନିର୍ବାଚନ ପାଇଁ ମାଇକ ଯୋଗେ ପ୍ରଚାର ଆରମ୍ଭ କରିଛି।\nବିଜେଡିର ବାଇକ ଶୋଭାଯାତ୍ରା\nବାହାନଗା,୨୫ା୪(ଡି.ଏନ୍.ଏ.): ବାଲେଶ୍ୱର ଜିଲା ବାହାନଗା ବ୍ଲକ ସୋର ନିର୍ବାଚନମଣ୍ଡଳୀର ପଣ୍ଡାଶୁଣି ପଞ୍ଚାୟତରେ ବିଜୁ ଜନତା ଦଳ ପକ୍ଷରୁ ଏକ ବାଇକ ଶୋଭାଯାତ୍ରା କରାଯାଇଛି।\nବାଇକକୁ ଧକ୍କାଦେଲା ଟ୍ରକ\nଆନନ୍ଦପୁର/କୋଳିମାଟି,୨୫ା୪(ଡି.ଏନ୍.ଏ.): ମହୁଲଡିହା ଥାନା ଅଧୀନ ଗୋଡ଼ଭଙ୍ଗା ଘାଟି ଉପରେ ଟ୍ରକ ଧକ୍କା ଦେବାରୁ ଦୁଇ ବାଇକ ଆରୋହୀ ଗୁରୁତର ହୋଇଛନ୍ତି। ଉଭୟଙ୍କୁ ପ୍ରଥମେ ଅଗ୍ନିଶମ କର୍ମଚାରୀ ଦାରା ଆନନ୍ଦପୁର ଉପଖଣ୍ଡ ଚିକିତ୍ସାଳୟରେ ଭର୍ତ୍ତି କରିଥିବାବେଳେ ପରେ କଟକ ସ୍ଥାନାନ୍ତର କରାଯାଇଛି।
